Βίγκανι

Το Βίγκανι (κροατ. Viganj) είναι παραθαλάσσιο χωριό της Κροατίας, στον Δήμο του Όρεμπιτς της Επαρχίας Ντούμπροβνικ-Νέρετβα. Το Βίγκανι βρίσκεται στο δυτικό μέρος της χερσονήσου Πέλιεσατς των περίφημων δαντελωτών Δαλματικών ακτών, στη βόρεια ακτή του στενού πορθμού μεταξύ της χερσονήσου και της νήσου Κόρτσουλα (της «Μέλαινας Κόρκυρας» των αρχαίων Ελλήνων). Ο πληθυσμός του Βίγκανι στην απογραφή του 2021 ήταν 236 κάτοικοι, έναντι 322 κατοίκων το 2001 και 452 κατοίκων το 1900. Το χωριό είναι κτισμένο σε υψόμετρο 0 έως 80 περίπου μέτρα πάνω από την επιφάνεια της θάλασσας και έχει έκτασηRegister of spatial units of the State Geodetic Administration of the Republic of Croatia (ως διοικητική ενότητα) 7,6 τετραγωνικά χιλιόμετρα. Απέχει 90 χιλιόμετρα σε ευθεία γραμμή δυτικά-βορειοδυτικά από την πρωτεύουσα της επαρχίας του, το Ντούμπροβνικ.

Η οικονομία του Βίγκανι βασίζεται στον τουρισμό. Επειδή ο βορειοδυτικός άνεμος («μαϊστράλι») είναι συχνός εκεί τα καλοκαίρια, το θέρετρο είναι γνωστό για τις μεγάλες δυνατότητες που προσφέρει για το άθλημα της ιστιοσανίδας. Αγώνες και διαγωνισμοί ιστιοσανίδας διεξάγονται τακτικά στο θέρετρο.International Windsurfing AssociationHrvatska udruga klase jedrenja na dasci (Croatian Windsurfing Association) Hrvatski jedriličarski savez (Croatian Sailing Federation) 

Στο χωριό υπάρχει μοναστικό κοινόβιο των Δομινικανών από το έτος 1671.

Παραπομπές

Βιγκανι